Har gått ned 14 kilo siden bruddet
I et intervju med People forteller hun at 2012 har vært som en renessanse for henne. - Jeg har på en måte blitt født på ny, gjennom at jeg har fjernet negativiteten og all smerten jeg har assosiert med det, sier Garth. Den tidligere 90210-stjernen gikk gjennom et brudd med ektemannen, «Twilight-stjernen» Peter Facinelli, tidligere i år, etter elleve år som mann og kone. Etter bruddet bestemte hun seg for å fokusere på karrieren og å ta bedre vare på seg selv. Blant annet har hun gått ned «14 kilo dødvekt», som hun selv kaller det. Ved å gå ned kiloene har hun også fjernet de negative kreftene som har holdt henne nede, sier Garth. - Det føles definitivt som en god tid i livet mitt. Selv gjennom opp- og nedturer er jeg glad. Jeg er takknemlig for å leve, sier hun. 40-åringen spilte rollen som Kelly Taylor i «Beverly Hills 90210», og har også spilt i «What I Like About You». Hun har tre barn med Facinelli, døtrene Luca (14), Lola (9) og Fiona (5).
«Beverly Hills 90210»-stjernen Jennie Garth (40) har brukt bruddet med ektemannen Peter Facinelli til å snu om på livet.